ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
பிரபல நபர்கள் வழங்கும் அங்கீகாரம்
2015ஆம் ஆண்டு நுகர்வோர் பாதுகாப்பு மசோதாவை ஆராய்ந்த உணவு, நுகர்வோர் நலன் மற்றும் பொது விநியோக துறைக்கான நாடாளுமன்ற நிலைக் குழு தவறான பொருள் தரும் விளம்பரங்களை அங்கீகரிப்பவர்களுக்கு எதிராக தண்டனை அளவுகளை பரிந்துரை செய்திருக்கிறது. இதன்படி முதல் முறை தவறு இழைப்பவர்களுக்கு ரூ. 10 லட்சம் அபராதமோ அல்லது இரண்டாண்டு கால சிறை தண்டனையோ அல்லது இரண்டுமோ விதிக்கப்படும். இரண்டாம் முறை தவறு இழைப்பவர்களுக்கு ரூ. 50 லட்சம் அபராதமும் 5 ஆண்டு கால சிறை தண்டனையும் விதிக்கப்படும். இந்த பரிந்துரைகளை அரசு பரிசீலித்து வருகிறது.
2011ஆம் ஆண்டு சிப்பம் கட்டப்பட்ட பொருட்கள் சட்ட அளவை விதிகளின்படி, மத்திய அரசு சில்லறை விற்பனை விலை மாற்றத்தை அறிவிப்பது குறித்து, கீழ் கண்ட உத்தரவை பிறப்பித்துள்ளது. 2017 ஜுலை முதல் தேதிக்கு முன்னதாக நிலுவையில் விற்பனையாகாமல் இருப்பில் உள்ள உற்பத்தி செய்யப்பட்ட/சிப்பம் கட்டப்பட்ட/இறக்குமதி செய்யப்பட்ட பொருட்களின் சில்லறை விற்பனை விலையை உற்பத்தியாளர்கள் அல்லது சிப்பம் கட்டுபவர்கள் அல்லது இறக்குமதியாளர் ஜி.எஸ்.டி. வரி அமலாக்கம் காரணமாக ஏற்பட்ட விலை உயர்வை இணைத்து முன்று மாத காலத்துக்கு அதாவது 2017 ஜுலை 1 முதல் 2017 செப்டம்பர் 30 வரை அச்சடிப்பது மூலமாகவோ அல்லது ஸ்டிக்கர் மூலமாகவோ அல்லது ஆன்லைன் பிரிண்டிங் மூலமாகவோ மாற்றி அமைத்துக் கொள்ளலாம். மேலும் எம்.ஆர்.பி. யை குறைப்பதற்கு அனைத்து வரிகளையும் உள்ளடக்கிய புதிய குறைக்கப்பட்ட விலையை ஸ்டிக்கர் ஒட்டுவதன் மூலம் அறிவிக்கலாம். அதே சமயம் உற்பத்தியாளர் அல்லது சிப்பம் கட்டுபவர் அல்லது இறக்குமதியாளர் சிப்பத்தின் லேபிலில் அளித்துள்ள எம்.ஆர்.பி. பிரகடனத்திற்கு இது பொருந்தாது.
இந்த சட்ட விதிகளை மீறுபவர்களுக்கு தண்டனை பற்றி 2009 சட்ட அளவைகள் சட்டம், 2011 சிப்பம் கட்டப்பட்ட சட்ட அளவைகள் விதிகள் ஆகியவற்றில் குறிப்பிடப்பட்டுள்ளன.
ஜி.எஸ்.டி தொடர்பான கேள்விகள், புகார்கள் கையாள்வதற்கு மத்திய வருவாய் துறை, இலவச தொலைபேசி எண்ணை அறிவித்துள்ளது. நுகர்வோர்நலத் துறையை பொறுத்த வரை ஜி.எஸ்.டி தொடர்பான கேள்விகள், புகார்கள் கையாள்வதற்கு தேசிய நுகர்வோர் உதவித் தொலைபேசி எண் பயன்படும்.
இந்த தகவலை மத்திய நுகர்வோர்நலன், உணவு, பொது விநியோகம் துறை இணை அமைச்சர் திரு. சௌத்ரி தெரிவித்தார்.
பிரதமர் அலுவலகம்
எஸ் கிட்மேன் & கோ, ராய்ஹில்லில் உள்ள ஹேன்காக் பிராஸ்பெக்டிங் குழுமத்தின் செயல்தலைவர் திருமதி கினா ரைன்ஹார்ட் ஏஓ உடனான பிரதமரின் சந்திப்பு
ஆஸ்திரேலியா நாட்டின் சிட்னியில் 2023 மே 23 அன்று எஸ் கிட்மேன் & கோ, ராய்ஹில்லில் உள்ள ஹேன்காக் பிராஸ்பெக்டிங் குழுமத்தின் செயல்தலைவர் திருமதி கினா ரைன்ஹார்ட் ஏஓ-வை பிரதமர் திரு நரேந்திர மோடி சந்தித்தார்.
இந்தியாவில் மேற்கொள்ளப்படும் சீர்திருத்தங்கள் மற்றும் முன்னெடுப்புகளை பிரதமர் எடுத்துரைத்து, சுரங்கம் மற்றும் கனிமத்துறைகளில் தொழில்நுட்பம், முதலீடு, திறன் ஆகியவற்றில் கூட்டாண்மையை ஏற்படுத்துமாறு அழைப்பு விடுத்தார்.
----
SRI/IR/KPG/RR
((
சிறுபான்மையினர் நலன் அமைச்சகம்
கேரளாவில் பிரதமரின் ஜன்விகாஸ் காரியாக்ரம் திட்டம்
பிரதமரின் ஜன் விகாஸ் காரியாக்ரம் திட்டத்தின்  கீழ் கேரளாவில் 19 சமூக உள்கட்டமைப்புக்கானத் திட்டங்களை செயல்படுத்த மத்திய அரசு ஒப்புதல் அளித்துள்ளது. இதன்படி 2020-21-ம் நிதியாண்டு முதல் 2022-23-ம் நிதியாண்டு வரை ஒட்டுமொத்தமாக 19 திட்டங்களைச் செயல்படுத்த ரூ.129.93 கோடி நிதி ஒதுக்கீடு செய்யப்பட்டுள்ளது.
கேரளாவைப் பொறுத்தவரை ஜன் விகாஸ் காரியாக்ரம் திட்டத்தின் கீழ் கடந்த 3 ஆண்டுகளில் அதாவது, 2019-20ம் நிதியாண்டு முதல் 2021-22-ம் நிதியாண்டு வரை மொத்தம் 41 திட்டங்களைச் செயல்படுத்த அனுமதி அளிக்கப்பட்டது. இதில் இதுவரை 4 திட்டங்களுக்கான பணிகள் நிறைவு செய்யப்பட்டிருப்பதாகவும், 14 திட்டங்களுக்கான பணிகள் நடைபெற்று வருவதாகவும், எஞ்சிய 23 திட்டங்களுக்கான பணிகள் இன்னும்தொடங்கபடவில்லை என கேரளா அரசு அளித்துள்ள தகவலில் தெரிவிக்கப்பட்டுள்ளது.
மாநிலங்களவையில் எழுப்பப்பட்ட கேள்விக்கு மத்திய சிறுபான்மையின விவகாரங்கள் துறை அமைச்சர் திருமதி ஸ்மிருதி ஸூபின் இரானி இன்று எழுத்துப்பூர்வமாக அளித்த பதிலில் இதனை தெரிவித்தார்.
அறிவியல் மற்றும் தொழில்நுட்பத்துறை
ஆசிய யானைக்குட்டிகள் தும்பிக்கையைப் பயன்படுத்தும் முறை பற்றிய ஆய்வு
ஆசிய யானைக்குட்டிகள் தும்பிக்கையைப் பயன்படுத்தும் முறைகளில் உள்ள தனித்தன்மை பற்றி ஜவஹர்லால் நேரு நவீன அறிவியல் ஆராய்ச்சி மையம் ஆராய்ந்து வருகிறது. இது தொடர்பான ஆய்வுக் கட்டுரை ஒன்றை அது வெளியிட்டுள்ளது. இந்த ஆய்வுக்கட்டுரை, வளர்ச்சி உயிரியலுக்கான சர்வதேச பத்திரிகையில் பிரசுரிக்கப்பட்டுள்ளது. நாகரஹோலில் உள்ள கபினி யானைத் திட்டம் மற்றும் பந்திப்பூர் தேசியப் பூங்காக்களில் உள்ள 30 யானைக் குட்டிகளை, 2015 முதல் 2017 வரை ஆராய்ந்து இந்த அறிக்கை தயாரிக்கப்பட்டுள்ளது. இதில் குழந்தைகளுக்கு வலது கைப் பழக்கம் அல்லது இடது கைப் பழக்கம் இருப்பது போலவே ஆசிய யானைகளுக்கு, தும்பிக்கையைப் பயன்படுத்தும் விதத்திலும் தனித்தன்மை இருப்பது தெரிய வந்துள்ளது.
விரிவான தகவல்களுக்கு –
https://pib.gov.in/PressReleasePage.aspx?PRID=1640359
-------
(Visitor Counter : 124
சிறப்பு சேவைகள் மற்றும் கட்டுரைகள்
ரூ 39.82 லட்சம் மதிப்பிலான 867 கிராம் தங்கம் சென்னை விமான நிலைய சுங்கத்துறையால் பறிமுதல்
விமானம் மூலம் தங்கம் கடத்தி வரப்படுவதாக கிடைத்த உளவுத்துறை தகவலை தொடர்ந்து, ஏர் இந்தியா விமானம் மூலம் துபாயில் இருந்து சென்னை வந்திறங்கிய தஞ்சாவூரை சேர்ந்த பிஸ்மில்லா கான், 21, மற்றும் தென்காசியை சேர்ந்த பெண்மணியான ஹெப்சிபியூலா கார்த்தீசன், 30, ஆகியோர் சென்னை விமான நிலையத்தில் இருந்து வெளியே செல்லும் வழியில் அதிகாரிகளால் தடுத்து நிறுத்தப்பட்டனர்.
அவர்களை சோதனையிட்டபோது, அவர்களது உடலில் மறைத்து வைக்கப்பட்டிருந்த ஆறு பொட்டலங்களில் 867 கிராம் எடையுடைய தங்க பசை கண்டறியப்பட்டது. இதன் மதிப்பு ரூபாய் 39.82 லட்சம் ஆகும்.
மொத்தம் ரூ 39.82 லட்சம் மதிப்பிலான 867 கிராம் தங்கம், இரண்டு வழக்குகளில் சுங்க சட்டத்தின் கீழ் பறிமுதல் செய்யப்பட்டுள்ளது.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை - ஒரு முறைசார்ந்த வேலைவாய்ப்பு கண்ணோட்டம்
புள்ளியியல் மற்றும் திட்ட அமலாக்க அமைச்சகத்தின் தேசிய புள்ளி விவர அலுவலகம் 2017 செப்டம்பர் முதல் 2022 ஏப்ரல் வரையிலான காலத்தில் நாட்டின் வேலைவாய்ப்பு கண்ணோட்டம் குறித்த செய்தி அறிக்கையை வெளியிட்டுள்ளது. சில குறிப்பிட்ட பரிமாணங்களில் தெரிவு செய்யப்பட்ட அரசு முகமைகளின் மதிப்பீட்டுடன் நிர்வாக ஆவணங்கள் அடிப்படையில் இந்த அறிக்கை வெளியிடப்பட்டுள்ளது.
ஊழியர் வருங்கால வைப்புநிதித் தி்ட்டம்  , ஊழியர்களுக்கான அரசு ஈட்டுறுதித் திட்டம் , தேசிய ஓய்வூதியத் திட்டம்  ஆகிய மூன்று முக்கிய திட்டங்களின் சந்தாதாரர்கள் எண்ணிக்கை குறித்த தகவலை பயன்படுத்தி 2017 செப்டம்பர் முதல் முறைசார்ந்த தொழில் நிறுவனங்களில் வேலைவாய்ப்பு தொடர்பான புள்ளி விவரம் வெளியிடப்படுகிறது.
இபிஎஃப் திட்டத்தில் 2017 செப்டம்பர் முதல் 2022 ஏப்ரல் வரை 5,37,79,149 புதிய சந்தாதாரர்கள் சேர்ந்துள்ளனர். இதே காலத்தில் இஎஸ்ஐ திட்டத்தில் 6,61,33,146 புதிய சந்தாதாரர்களும் மத்திய, மாநில அரசுகள் பெரு நிறுவனங்களில் புதிய ஓய்வூதியத் திட்டத்தில் 35,34,193 புதிய சந்தாதாரர்களும் இணைந்துள்ளனர்.
அடுத்த அறிக்கை 25.07.2022 ல் வெளியிடப்படும்.
சிறப்பு சேவைகள் மற்றும் கட்டுரைகள்
பிரதமரின் கிராமப்புற வீட்டுவசதித் திட்டம்: வாழ்க்கையை மாற்றுதல், பெண்களுக்கு அதிகாரமளித்தல்
கடந்த 9 ஆண்டுகளில் கிராமப்புறப் பகுதிகளில்
3 கோடிக்கும் அதிகமான உறுதியான வீடுகள் கட்டப்பட்டுள்ளன
வீட்டுவசதி என்பது உலகம் முழுவதும் அங்கீகரிக்கப்பட்ட மனிதர்களின் அடிப்படைத் தேவையாகும். கிராமப்புற வீட்டுவசதிப் பற்றாக்குறையை தீர்ப்பதும், குறிப்பாக ஏழைகளுக்கு தரமான வீட்டுவசதியை மேம்படுத்துவதும் அரசின் வறுமை ஒழிப்பு உத்தியின் ஒரு முக்கியமான அம்சமாகும்.
பிரதமர் நரேந்திர மோடியின் தொலைநோக்குமிக்க தலைமையின் கீழ் மத்திய அரசு கிராமப்புற பகுதிகளில் உள்ள ஏழை மக்களின் வாழ்க்கை நிலையை மாற்ற அவர்களுக்கு உறுதியான வீடுகளைக் கட்டி வழங்குவதற்கு உறுதிபூண்டுள்ளது. இதனைக் கருத்தில் கொண்டு பிரதமரின் கிராமப்புற வீட்டுவசதித் திட்டம் 2016 ஆம் ஆண்டு தொடங்கப்பட்டது.
கடந்த 9 ஆண்டுகளில் இதுவரை 3.04 கோடிக்கும் அதிகமான உறுதியான வீடுகள் கிராமப்புற பகுதிகளில் கட்டப்பட்டுள்ளன. இந்தத் திட்டத்தின் கீழ் கட்டப்பட்ட வீடுகளில் 75 சதவீதம் எஸ்சி எஸ்டி அல்லது சிறுபான்மை சமுதாயத்தினருக்கு சொந்தமானதாகும். மேலும் 10 வீடுகளில் 7 வீடுகள் தனியாகவோ அல்லது கூட்டாகவோ பெண்களுக்கு சொந்தமானதாகும். இந்த நடைமுறை பெண்களின் விருப்பத்தை நிறைவேற்றுவதிலும், வீடுகளில் நிதி சம்பந்தப்பட்ட முடிவுகளை எடுப்பதில் அவர்களுக்குள்ள பங்கை வலுப்படுத்துவதிலும் முக்கிய அம்சமாக மாறியுள்ளது.
கட்டப்பட்ட வீடுகள் : கிராமப்புறங்களில் 3 கோடிக்கும் அதிகமான வீடுகள்
உரிமை : பிரதமர் கிராமப்புற வீட்டுவசதித் திட்டத்தின் கீழ் கட்டப்பட்ட வீடுகளில் 70 சதவீதத்திற்கும் மேல் பெண்களுக்கு சொந்தமானதாகும்.
சமூகப் பிரிவு : 4-ல் 3 வீடுகள் எஸ்டி/எஸ்சி/சிறுபான்மையினருக்கு சொந்தமாகும்.
பிரதமரின் கிராமப்புற வீட்டுவசதித் திட்டத்தின் கீழ் கட்டப்பட்ட வீடுகளில் கழிவறை, மின்சாரம், குழாய் மூலம் குடிநீர், தூய்மையான திறன் மிக்க சமையல் எரிபொருள்  போன்ற அடிப்படை வசதிகள் உள்ளன. மக்கள் தங்களது சொந்த வீடுகளை கட்டுவதில் தீவிரமாக பங்கேற்கும்போது இந்த வசதிகளை அவர்கள் பெறும்போது, அவர்களது வீடுகள் மீது ஒரு வலுவான தொடர்பு இருப்பதை உணர்வதுடன் தாங்கள் வசிக்கும் இடத்தின் மீது உண்மையான வாஞ்சை ஏற்படும்.
பிரதமரின் கிராமப்புற வீட்டுவசதித் திட்டம் தொடங்கப்பட்டதிலிருந்து குறிப்பிடத்தக்க அளவுக்கு முன்னேற்றம் கண்டிருப்பது கண்கூடாகும். வீடுகளை முடிக்கும் வேகத்தை அதிகரித்தல், சரியான நேரத்தில் ஒதுக்கீடுகளை வழங்குதல், தகவல் தொழில்நுட்ப சாதனங்களை பயன்படுத்தி கண்காணித்தல், அடிக்கடி ஆய்வு செய்தல், உரிய நேரத்தில் நிதியை விடுவித்தல் ஆகியவை இத்திட்டத்தின் முன்னேற்றத்திற்கு காரணமாகும். கிராமப்புற கொத்தனார்களுக்கு பயிற்சி அளித்து தரமான கட்டுமானத்தை வழங்குவதை இது நோக்கமாகக் கொண்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள் வசம் சுமார் 1.15 கோடி கொவிட் தடுப்பூசி டோஸ்கள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 31.69 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 30,54,17,617 டோஸ் தடுப்பூசி  பயன்படுத்தப்பட்டுள்ளது.
சுமார் 1.15 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1730806
ஜவுளித்துறை அமைச்சகம்
பிரதமரின் மெகா ஒருங்கிணைந்த ஜவுளி மற்றும் ஆடைகள்  பூங்கா அமைக்க 21 மே 2023 அன்று தார் கிராமத்தில் புரிந்துணர்வு ஒப்பந்தம் கையெழுத்தாகிறது
பிரதமரின் மெகா ஒருங்கிணைந்த ஜவுளி மற்றும் ஆடைகள்  பூங்காவை மத்தியப் பிரதேசத்தின் தார் மாவட்டத்தில், பத்னாவர் தெஹ்சில், பென்சோலா கிராமத்தில் அமைப்பதற்கான முன்மொழிவுக்கு மார்ச் 2023 இல் மத்திய அரசு ஒப்புதல் வழங்கியது. இதற்கான புரிந்துணர்வு ஒப்பந்தம் கையெழுத்திடும் நிகழ்வு மத்தியப் பிரதேச மாநிலத்தின் தார் மாவட்டத்தில் 21.05.2023 அன்று நடைபெறுகிறது. இதில் மத்திய ஜவுளி, வர்த்தகம் மற்றும் தொழில்துறை மற்றும் நுகர்வோர் விவகாரங்கள், உணவு மற்றும் பொது விநியோக துறைக்கான மத்திய அமைச்சர் திரு பியூஷ் கோயல், மத்திய ஜவுளி மற்றும் ரயில்வே துறை இணை அமைச்சர் திருமதி. தர்ஷனா விக்ரம் ஜர்தோஷ், மத்தியப் பிரதேச முதல்வர் திரு சிவராஜ் சிங் சவுகான், ஜவுளி அமைச்சகம் மற்றும் மாநில அரசு அதிகாரிகள் இந்தியா முழுவதிலும் இருந்து சுமார் 150 முதலீட்டாளர்கள் கலந்துகொள்வார்கள் என எதிர்பார்க்கப்படுகிறது.
இன்று, ஆடை உற்பத்தித் துறையில் மத்தியப் பிரதேசம் ஒரு கவர்ச்சிகரமான சந்தையாக உருவெடுத்துள்ளது. 2003ல் 11 ஆக இருந்த ஆடை உற்பத்தி அலகுகள் தற்போது 53 ஆக உயர்ந்துள்ளன.
பிரதமரின் மெகா ஒருங்கிணைந்த ஜவுளி மற்றும் ஆடைகள்  திட்டத்தின் கீழ் ஏழு மெகா ஜவுளிப் பூங்காக்களை அமைக்கும் திட்டத்தை மத்திய அரசு அறிவித்தது. மத்திய பிரதேசம் தவிர, தமிழ்நாடு, தெலுங்கானா, கர்நாடகா, மகாராஷ்டிரா, குஜராத் மற்றும் உத்தரபிரதேசம் ஆகிய மாநிலங்களில் இந்த பூங்காக்கள் நிறுவப்பட்டு வருகின்றன.
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655116
--------
(Visitor Counter : 67
மத்திய அமைச்சரவை
பிஎஸ்என்எல் நிறுவனத்திற்கு 4ஜி/5ஜி அலைக்கற்றை ஒதுக்கீட்டுக்கு மத்திய அமைச்சரவை ஒப்புதல் அளித்துள்ளது
புனரமைப்பு உத்தியின் ஒரு பகுதியாக பிஎஸ்என்எல் நிறுவனத்திற்கு ரூ.89,047 கோடி ஒதுக்கீட்டுடன் 3-வது புனரமைப்புத் திட்டத்திற்குப் பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. சமபங்கு அளிப்பதன் மூலம் பிஎஸ்என்எல் நிறுவனத்திற்கு 4ஜி/5ஜி அலைக்கற்றை ஒதுக்கீடும் இதில் அடங்கும்.
இதற்காக பிஎஸ்என்எல் நிறுவனத்தின் அங்கீகரிக்கப்பட்ட மூலதனம் ரூ.1,50,000 கோடியிலிருந்து ரூ.2,10,000 கோடியாக அதிகரிக்கப்பட்டுள்ளது.
இந்த புதுப்பிக்கப்பட்ட நிதியுதவித் திட்டத்தின் மூலம் நாட்டின் தொலை தூரப் பகுதிகளுக்கும் தொடர்பு வசதி வழங்குவதை நோக்கமாகக் கொண்ட நிலையான தொலைத்தகவல் சேவை நிறுவனமாக பிஎஸ்என்எல் வளர்ச்சி பெறும்.
|
|
அலைவரிசை
|
|
அலைக்கற்றை ஒதுக்கீடு
|
|
பட்ஜெட் ஒதுக்கீடு 
|
|
700 மெகாஹெர்ட்ஸ்
|
|
22 எல்எஸ்ஏ-க்களில் 10 மெகாஹெர்ட்ஸ்
|
|
ரூ. 46,338.60
|
|
3300 மெகாஹெர்ட்ஸ்
|
|
22 எல்எஸ்ஏ-க்களில் 70 மெகாஹெர்ட்ஸ்
|
|
ரூ. 26,184.20
|
|
26 ஜிகாஹெர்ட்ஸ்
|
|
21 எல்எஸ்ஏ-க்களில் 800 மெகாஹெர்ட்ஸ், ஒரு எல்எஸ்ஏ-ல் 650 மெகாஹெர்ட்ஸ்
|
|
ரூ. 6,564.93
|
|
2500 மெகாஹெர்ட்ஸ்
|
|
6 எல்எஸ்ஏ-க்களில் 20 மெகாஹெர்ட்ஸ், 2 எல்எஸ்ஏ-க்களில் 10 மெகாஹெர்ட்ஸ்
|
|
ரூ. 9,428.20
|
|
|
|
பல்வகை பொருட்கள்
|
|
ரூ.531.89
|
|
மொத்தம்
|
|
|
|
ரூ.89,047.82
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1930442
பிரதமர் அலுவலகம்
பிரபல சமஸ்கிருத அறிஞர் பண்டித ரேவா பிரசாத் திவிவேதியின் மறைவிற்கு பிரதமர் இரங்கல்
பிரபல சமஸ்கிருத அறிஞர் பண்டித ரேவா பிரசாத் திவிவேதியின் மறைவிற்கு பிரதமர் திரு. நரேந்திர மோடி தமது ஆழ்ந்த இரங்கலைத் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “பண்டித ரேவா பிரசாத் திவிவேதி அவர்களின் மறைவினால் ஆழ்ந்த துயருற்றேன். இலக்கியம் மற்றும் கல்வித் துறையில் பல முன்னுதாரணங்களை அவர் உருவாக்கினார். அன்னாரது மறைவு, சமுதாயத்திற்கு ஈடுசெய்யமுடியாத இழப்பாகும். இந்த சோக தருணத்தில் அவரது குடும்பத்தினர் மற்றும் ஆதரவாளர்களுக்கு எனது இரங்கல்கள். ஓம் சாந்தி”, என்று கூறியுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியாளர் மேலாண்மை மற்றும் பொதுநிர்வாகத் துறைகளில் இந்தியா-சிங்கப்பூர் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பணியாளர் மேலாண்மை மற்றும் பொதுநிர்வாகத் துறைகளில், இந்தியா-சிங்கப்பூர் ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
சிறப்பம்சங்கள்:
பணியாளர், பணியிடங்கள் மற்றும் வேலை, பொதுசேவை வழங்குதல், மனிதவள மேலாண்மை, பொதுத்துறை சீர்திருத்தம், தலைமைப் பண்பு / செயல்திறன் மேம்பாடு மற்றும் மின்ஆளுகை / டிஜிட்டல் நிர்வாகம் போன்றவற்றில் தற்போது பின்பற்றப்படும் நடைமுறைகளை மேம்படுத்த இந்த ஒப்பந்தம் வகை செய்கிறது.
பலன்கள்:
பொதுநிர்வாகம் மற்றும் ஆளுமை சீர்திருத்தங்களில் இந்தியாவும், சிங்கப்பூரும் ஒத்துழைப்பதற்கான கட்டமைப்புகளை இந்த ஒப்பந்தம் வழங்கும்.
பொது நிர்வாகம், நல்ஆளுகை மற்றும் பொதுசேவை சீர்திருத்தம் போன்றவற்றில் உயர்சிறப்பை அடையவும், அதன்மூலம் அரசின் பொறுப்புணர்வை மேம்படுத்தவும் இது வகைசெய்கிறது.
புதுமையான மற்றும் சிறப்பான நடைமுறைகளை அறிமுகப்படுத்தி, பொதுநிர்வாகத்தில் உயர்நிலையை எட்டவும், ஆன்லைன் மூலம் அரசு சேவைகளை வழங்கவும் இந்த ஒப்பந்தம் உதவிகரமாக இருக்கும்.
-------------
(Visitor Counter : 134
அறிவியல் மற்றும் தொழில்நுட்பத்துறை
கொவிட்-19 க்குப் பின் இந்திய பொருளாதாரத்தை புதுப்பிக்க தொழில்நுட்ப தகவல், முன்கணிப்பு மற்றும் மதிப்பீட்டு கவுன்சில்  சிறந்த வழிமுறைகளை ஆராய்கிறது
இந்திய அரசாங்கத்தின் அறிவியல் மற்றும் தொழில்நுட்பத் துறையின்  கீழ் உள்ள தன்னாட்சி தொழில்நுட்ப சிந்தனைக் குழுவான தொழில்நுட்ப தகவல், முன்கணிப்பு மற்றும் மதிப்பீட்டு கவுன்சில் , எதிர்காலத்திற்கான அதன் சிந்தனை ஆணையின் அடிப்படையில், கொவிட் - 19 க்கு பிந்தைய இந்திய பொருளாதாரத்தின் மறுமலர்ச்சியை உத்தேசித்து ஒரு ஆவணத்தை தயாரிக்கிறது..
இந்த ஆவணம் முக்கியமாக மேக் இன் இந்தியா முன்முயற்சிகளை வலுப்படுத்துவது, சுதேச தொழில் நுட்பத்தை வணிகமயமாக்குதல், தொழில்நுட்பத்தால் இயக்கப்படும் வெளிப்படையான பொது விநியோக முறையை  உருவாக்குதல், திறமையான கிராமப்புற சுகாதாரப் பாதுகாப்பு வழங்கல், இறக்குமதியைக் குறைத்தல், வளர்ந்து வரும் தொழில்நுட்ப களங்களான செயற்கை நுண்ணறிவை  உபயோகப்படுத்துதல், இயந்திர தொழில்நுட்பத்தை கற்றல், தகவல் பகுப்பாய்வு உள்ளிட்ட பலவற்றையும் ஏற்றுக்கொள்வதில் கவனம் செலுத்துகிறது. இது விரைவில் அரசாங்கத்தின் முடிவெடுக்கும் அதிகாரிகளுக்கு சமர்ப்பிக்கப்படும்.
கொவிட் – 19 வைரஸால் பாதிப்படைந்த இந்திய பொருளாதாரம் புத்துயிர் பெறுவதற்கும், அதன் மீதான தாக்கத்தை குறைப்பதற்கும் சிறந்த வழிமுறைகளை தொழில்நுட்ப தகவல், முன்கணிப்பு மற்றும் மதிப்பீட்டு கவுன்சில்  விஞ்ஞானிகள் குழு ஆராய்ந்து வருகிறது, மேலும் இதேபோன்ற சூழ்நிலைகளை எதிர்காலத்தில் கையாளும் உத்திகளையும் அவர்கள் ஆராய்ந்து வருகின்றனர்.
விவசாயத்துறை அமைச்சகம்
விவசாயிகளுக்கு குறைந்தபட்ச ஆதரவு விலை பயன்கள்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய வோளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறியதாவது:
விவசாயிகளின் உற்பத்தி பொருட்களுக்கு நல்ல விலையை உறுதி செய்யவும், முதலீடு மற்றும் உற்பத்தியை அதிகரிக்கவும் குறைந்தபட்ச ஆதரவு விலையை மத்திய அரசு அறிவித்தது.
காரீப் சந்தைப் பருவம் 2020-21ல், 894.19 லட்சம் மெட்ரிக் டன் நெல் குறைந்தபட்ச ஆதரவு விலையில் கொள்முதல் செய்யப்பட்டுள்ளது . இதன் மூலம் 131.13 லட்சம் விவசாயிகள் பயனடைந்துள்ளனர்.
2021-22 ராபி சந்தை பருவத்தில் 433.44 லட்சம் மெட்ரிக் டன் கோதுமை கொள்முதல் செய்யப்பட்டது. இதன் மூலம் 49.20 லட்சம் விவசாயிகள் பயனடைந்துள்ளனர்.
2021 நவம்பர் 27ம் தேதி வரை 8.37 லட்சம் மெட்ரிக் டன் பருப்புகள் மற்றும் எண்ணெய் வித்துக்களை, அரசு கொள் முதல் செய்து குறைந்தபட்ச ஆதரவு விலையாக ரூ.4,65,688.44 லட்சம் வழங்கியள்ளது. இதன் மூலம் சுமார் 5.28 லட்சம் விவசாயிகள் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777683
வணிகம் மற்றும் தொழில்துறை அமைச்சகம்
கல்வி நிறுவனங்களுக்கு காப்புரிமை கட்டணங்களில் 80% தளர்வு
தற்சார்பு இந்தியாவை நோக்கிய குறிப்பிடத்தக்க நடவடிக்கையாக, காப்புரிமைகளுக்கான 80% கட்டண தளர்வு, கல்வி நிறுவனங்களுக்கும் நீட்டிக்கப்பட்டுள்ளது. காப்புரிமை விதிகளில் இது சம்பந்தமான திருத்தங்களை மத்திய அரசு மேற்கொண்டுள்ளது.
அறிவுசார் பொருளாதாரத்தில் புதிய கண்டுபிடிப்புகள் மற்றும் படைப்பாற்றலை வளர்ப்பதன் முக்கியத்துவத்தை உணர்ந்து, அண்மைக் காலங்களில் அறிவுசார் சொத்துரிமை சூழலியலை வலுப்படுத்துவதற்கான முயற்சிகளை இந்தியா அதிக அளவில் எடுத்து வருகிறது. புதிய கண்டுபிடிப்புகளுக்கு உகந்த சூழலை உருவாக்குவதற்காக தொழில்துறை மற்றும் கல்வித் துறையுடன் இணைந்து மத்திய அரசின் தொழில் வளர்ச்சி மற்றும் உள்நாட்டு வர்த்தகத்துறை தீவிரமாக ஈடுபட்டு வருகிறது. கல்வி நிறுவனங்களில் மேற்கொள்ளப்படும் ஆராய்ச்சிகளை வணிக ரீதியாக மாற்றுவதற்கு வழிவகை செய்வதால் இதனை அடைய முடியும்.
விண்ணப்பங்களின் மீது விரைந்து நடவடிக்கை எடுப்பதற்காக காப்புரிமை விதிகளில் 2016, 2017, 2019 மற்றும் 2020 இல் திருத்தம் மேற்கொள்ளப்பட்டது. விதிகளில் மாற்றம் ஏற்பட்டிருப்பதன் வாயிலாக, பணிகள் குறைவானதாகவும் பயனாளிகளுக்கு உகந்த வகையிலும் இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757202
ரெயில்வே அமைச்சகம்
இந்திய ரயில்வே நாடு முழுவதும் மே 10, 2020  வரை 366 “ஷ்ரமிக் சிறப்பு’’ ரயில்களை இயக்கியுள்ளது.
புலம் பெயர்ந்த தொழிலாளர்கள், புனித யாத்ரீகர்கள், சுற்றுலாப் பயணிகள், மாணவர்கள் மற்றும் பல்வேறு இடங்களில் தவித்து வந்த இதர நபர்களை சிறப்பு ரயில்கள் மூலம் அனுப்பி வைக்கவேண்டும் என்று மத்திய உள்துறை அமைச்சகம் பிறப்பித்த உத்தரவைத் தொடர்ந்து, இந்திய ரயில்வே ‘’ஷ்ரமிக் சிறப்பு ‘’ ரயில்களை இயக்க முடிவெடுத்தது.
மே 10, 2020 வரை, மொத்தம் 366 ‘’ஷ்ரமிக் சிறப்பு ‘’ ரயில்கள் நாட்டின் பல்வேறு மாநிலங்களிலிருந்து இயக்கப்பட்டுள்ளன. இவற்றில் 287 ரயில்கள் செல்ல வேண்டிய இடங்களுக்குச் சென்றடைந்துள்ளன. 79 ரயில்கள் பயணத்தில் உள்ளன.
இந்த சிறப்பு ரயில்களில், தனி நபர் இடைவெளியைக் கடைபிடித்து, அதிகபட்சமாக சுமார் 1200 பயணிகள் வரை பயணம் செய்யலாம். ரயில்களில் ஏறுவதற்கு முன்பாக, பயணிகளுக்கு முறையான பரிசோதனை செய்யப்படுகிறது. பயணத்தின் போது பயணிகளுக்கு, இலவச உணவு மற்றும் குடிநீர் வழங்கப்படுகிறது.
(
சுகாதாரம் மற்றும் குடும்ப நலத்துறை அமைச்சகம்
இந்தியாவின் தேசிய தொலை மருத்துவம் சேவையான - இ-சஞ்சீவனி 8 கோடி தொலைத் தொடர்புகளை எட்டியுள்ளது
முன்னணியில் உள்ள 10 மாநிலங்களில் ஒன்றான தமிழ்நாட்டின் எண்ணிக்கை 87,23,333
மத்திய அரசின் கட்டணமில்லா தொலை மருத்துவம் சேவையான இ-சஞ்சீவனி, குறிப்பிடத்தக்க சாதனையாக, 8 கோடி தொலைத்தொடர்புகளைக் கடந்து வியக்கத்தக்க வகையில் மற்றொரு மைல்கல்லைத் தாண்டியுள்ளது. கடைசி 1 கோடி ஆலோசனைகள் குறிப்பிடத்தக்க காலக்கெடுவில் சுமார் 5 வாரங்களில் பதிவு செய்யப்பட்டவை. இது டெலிமெடிசின் பரவலாக ஏற்றுக்கொள்ளப்பட்டதைக் காட்டுகிறது. மத்திய சுகாதாரம் மற்றும் குடும்ப நல அமைச்சகத்தின் இ-ஹெல்த் முன்முயற்சியான, இ-சஞ்சீவனி ஒரு தேசிய டெலிமெடிசின் சேவையாகும். இது வழக்கமான நேரடி உடல்நல ஆலோசனைகளுக்கு மாற்றாக இணையதளம் வழியாக ஆலோசனை வழங்க முயற்சிக்கிறது.
இந்த முன்முயற்சி, 3 ஆண்டுகளுக்குள், உலகின் மிகப்பெரிய அரசுக்கு சொந்தமான டெலிமெடிசின் தளம் என்ற பெருமையைப் பெற்றுள்ளது. இது இரண்டு சிறப்பங்களைக் கொண்டுள்ளது. ஒன்று அனைத்து மாநிலங்கள் மற்றும் யூனியன் பிரதேசங்களில் உள்ள நோயாளிகளை வெற்றிகரமாக சென்றடைந்துள்ளது. மற்றொன்று தேசத்தின் தொலைதூர பகுதிகளில் அதன் இருப்பை உணர்த்துகிறது.
இ-சஞ்சீவனி புறநோயாளி பிரிவு, 2,22,026 நிபுணர்கள், மருத்துவர்கள் மற்றும் சுகாதாரப் பணியாளர்களுடன் 1,144 இணையதளப் புறநோயாளி பிரிவுகளைக் கொண்டுள்ளது. இந்தத் தளம் ஒரே நாளில் 4.34 லட்சம் நோயாளிகளுக்கு சேவைசெய்து சாதனை படைத்துள்ளது.
இந்தத் தளத்தைப் பயன்படுத்துவதில் முன்னணியில் இருக்கும் பத்து மாநிலங்கள்: ஆந்திரப் பிரதேசம் , மேற்கு வங்கம் , கர்நாடகா , தமிழ்நாடு , மகாராஷ்டிரா , உத்தரப் பிரதேசம் , மத்தியப் பிரதேசம் , பீகார் , தெலங்கானா , குஜராத் .
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார திட்டத்தின் கீழ் உள்ள சுகாதார திட்டங்கள் : 2020-21ம் ஆண்டில் தமிழகத்துக்கு ரூ.1522.71 கோடி வழங்கியது மத்திய அரசு
நாடாளுமன்றத்தின் மக்களவையில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் பாரதி பிரவீன் பவார் எழுத்துபூர்வமாக தாக்கல் செய்த பதிலில் கூறியதாவது:
பொது சுகாதாரம் மற்றும் மருத்துவமனை ஆகியவை மாநிலம் சம்பந்தப்பட்ட விஷயம். சுகாதார வசதிகள் கிடைப்பதை உறுதி செய்வது அந்தந்த மாநிலங்கள் / யூனியன் பிரதேசங்களின் பொறுப்பு.
தேசிய சுகாதார திட்டத்தின் கீழ் மத்திய அரசு, மருத்துவமனைகளை வலுப்படுத்த நிதி மற்றும் தொழில்நுட்ப ஆதரவுகளை வழங்குகிறது.
மகப்பேறு சுகாதாரம், குழந்தை ஆரோக்கியம், பதின்வயதினரின் சுகாதாரம், குடும்ப கட்டுப்பாடு, உலகளாவிய நோய் தடுப்பு திட்டம், காசநோய் போன்ற முக்கிய நோய்கள், மலேரியா, டெங்கு, காலா அசார், தொழுநோய் போன்றவற்றுக்கு தேசிய சுகாதார திட்டத்தின் கீழ் உதவி அளிக்கப்படுகிறது.
ஜனனி சிசு சுரக்ஷா திட்டம், ராஷ்ட்ரிய பால் ஸ்வஸ்த்யா திட்டம், இலவச மருந்துகள் திட்டம், இலவச பரிசோதனை சேவைகள், நடமாடும் மருத்துவ வசதிகள், தொலைதூர மருந்துவ சேவைகள், ஆம்புலன்ஸ் சேவைகள், தேசிய டையாலிசிஸ் திட்டம் போன்றவையும், தேசிய சுகாதார திட்டம் ஆதரவுடன் அனைத்து மாநிலங்கள் / யூனியன் பிரதேசங்களில் செயல்படுத்தப்படுகிறது. உள்ள மருத்துவமனைகளில் அமல்படுத்தப்பட்டுள்ளது.
ஆயுஷ்மான் பாரத் சுகாதார திட்டம் மூலம் நாடு முழுவதும் 80,000-க்கும் மேற்பட்ட சுகாதார மையங்கள் ஏற்படுத்தப்பட்டுள்ளன.
தேசிய சுகாதார திட்டத்தின் கீழ், தமிழகத்துக்கு 2020-21ம் நிதியாண்டில் மத்திய அரசு ரூ.1522.71 கோடியை வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780140